《自鄜州罢任归宿渑池道中有虎为暴》
元代·朱自牧

崤山之阿渑之浒，行路萧条正艰阻。日落山空涧水哀，市门静闭防饥虎。

前年张茅杀饷妇，今岁食驴断行旅。我来万里逐一官，安可不戒为汝脯。

昼持弓矢夜枕戈，静匿儿童防笑语。白额将军莫笑人，世无刘琨当畏汝。

作者简介：（约公元一一五五年前后在世）字好谦，棣州厌次人。生卒年均不详，约金海陵王贞元末前后在世。皇统中进士。